钦定古今图书集成/历象汇编/历法典/第098卷 > 元
## 钦定古今图书集成/历象汇编/历法典/第098卷 > 元

元大明殿灯漏之制：

按《元史天文志》：“大明殿灯漏之制，高丈有七尺，架以
金为之。其曲梁之上，中设云珠，左日右月。云珠之下，
复悬一珠。梁之两端，饰以龙首，张吻转目，可以审平
水之缓急。中梁之上，有戏珠龙二，随珠俛仰，又可察准水之均调。凡此皆非徒设也。灯球杂以金宝为之，
内分四层，上环布四神，旋当日月参辰之所在。左转”
日一周。次为龙虎鸟龟之象，各居其方，依刻跳跃铙
鸣，以应于内。又次周分百刻，上列十二神，各执时牌，
至其时，四门通报。又一人当门内，常以手指其刻数。
下四隅钟鼓钲铙各一人，一刻鸣钟，二刻鼓三，钲四
铙初正皆如是。其机发，隐于柜中，以水激之。

### 至元十九年春二月辛卯命司徒阿你哥行工部尚书纳怀制饰铜轮仪表刻漏

按：《元史世祖本纪》云云。

### 顺帝至正十四年帝自制宫漏

按《元史顺帝本纪》，不载　按《续文献通考》，“至正十四
年，帝自制宫漏，高六七尺，广半之。造木为匮，藏壶其
中，运水上下。匮上设三圣殿。匮腰立玉女，捧时刻筹，
时至辄浮水而上。左右二金甲神，一悬钟，一悬钲。夜
则神人自能按更而击，无分毫差。鸣钟钲时，狮凤在
侧者，皆自翔舞。”匮之东西有日月宫，飞仙女人立宫
前，遇子午时，自能耦进“《度仙桥》，达三圣殿”，复退立如
前，其精巧绝出人意，皆前所未有也。